## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

43. schôdza

Číslo: CRD-1880/2020

168

**U z n e s e n i e**

**Ústavnoprávneho výboru Národnej rady Slovenskej republiky**

**z 13. novembra 2020**

k vládnemu návrhu zákona, ktorým sa mení a dopĺňa zákon č. 106/2004 Z. z. **o spotrebnej dani z tabakových výrobkov** v znení neskorších predpisov (tlač 258)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 258);

**B. o d p o r ú č a**

Národnej rade Slovenskej republiky

vládny návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 258) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému vládnemu návrhu zákona predsedovi gestorského Výboru Národnej rady Slovenskej republiky pre financie a rozpočet.

Alojz Baránik

podpredseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 168**

**z 13. novembra 2020**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 258)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K čl. I, 38. bodu**

V čl. I, 38. bode [§ 19 ods. 2 písm. e)] sa na konci pripája veta, ktorá znie: „Poznámka pod čiarou k odkazu 12a sa vypúšťa.“.

Pozmeňujúci návrh legislatívno-technickej povahy precizuje znenie novelizačného bodu, vypustením poznámky pod čiarou, nakoľko v citovanom ustanovení došlo k vypusteniu odkazu na predmetnú poznámku.

1. **K čl. I, 39. bodu**

V čl. I, 39. bode, § 19 ods. 5 tretej vete sa slová „ktorým je podnik na výrobu alebo ktorým je sklad“ nahrádzajú slovami „ktorým je podnik na výrobu tabakových výrobkov alebo ktorým je sklad tabakových výrobkov“.

Pozmeňujúci návrh terminologicky vylepšuje navrhované znenie uvedením plných názvov povinných osôb, nakoľko v zákone nie sú zavedené ich legislatívne skratky.

1. **K čl. I, 40. bodu**

V čl. I, 40. bode sa vypúšťajú slová „prvej vete“.

Pozmeňujúci návrh legislatívno-technicky koriguje citované ustanovenie vzhľadom na skutočnosť, že navrhovaná zmena sa vykoná aj v poslednej vete.

1. **K čl. I, 57. bodu**

V čl. I, 57. bode, § 19aa ods. 24 prvej vete sa za slovo „povolenia“ vkladajú slová „na prijatie a dovoz bezdymového tabakového výrobku“.

Pozmeňujúci návrh pojmovo precizuje navrhované znenie uvedením celého názvu povolenia, nakoľko v zákone nebola zavedená jeho legislatívna skratka.

1. **K čl. I, 64. bodu**

V čl. I, 64. bode, § 23 ods. 13 druhej a tretej vete sa slová „je povinný“ nahrádzajú slovami „je oprávnený príjemca povinný“.

Pozmeňujúci návrh precizuje predmetné ustanovenie doplnením povinného subjektu.

1. **K čl. I, 73. bodu**

V čl. I, 73. bode, § 30 ods. 4 sa za slovo „zrušiť“ vkladajú slová „prostredníctvom elektronického systému“.

Pozmeňujúci návrh legislatívno-technickej povahy, ktorým sa navrhovaný právny text zosúlaďuje s čl. 20 ods. 6 smernice 2020/262/EÚ („Odosielateľ môže prostredníctvom počítačového systému zrušiť elektronický administratívny dokument, kým sa preprava nezačala podľa článku 19 ods. 1.“).

1. **K čl. I, 96. bodu**

V čl. I, 96. bode (§ 42 ods. 3) sa za slovo „povolenia“ vkladajú slová „na zastupovanie splnomocnencom pre zásielkový obchod“.

Pozmeňujúci návrh pojmovo precizuje navrhované znenie uvedením celého názvu povolenia, nakoľko v zákone nebola zavedená jeho legislatívna skratka.

1. **K čl. I, 100. bodu**

V čl. I, 100. bode (§ 42 ods. 7) sa na konci pripájajú slová „a slová „ods. 8 a 10“ sa nahrádzajú slovami „ods. 9 a 11““.

Pozmeňujúci návrh koriguje nesprávne uvedený vnútorný odkaz, vzhľadom na zmenu vykonanú v čl.  I, 79. bode návrhu zákona (§ 32 nový odsek 8).

1. **K čl. I, 101. bodu**

V čl. I, 101. bode, § 44ac ods. 7 sa slová „odseku 7“ nahrádzajú slovami „odseku 6“ a v  §  44ac ods. 8 sa slová „odsekov 7 a 8“ nahrádzajú slovami „odsekov 6 a 7“.

Pozmeňujúci návrh koriguje nesprávne uvedený vnútorný odkaz.